CELEX: 62017CN0511
Language: el
Date: 2017-08-21 00:00:00
Title: Υπόθεση C-511/17: Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 21 Αυγούστου 2017 — Lintner Györgyné κατά UniCredit Bank Hungary Zrt.

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/11
            
         Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 21 Αυγούστου 2017 — Lintner Györgyné κατά UniCredit Bank Hungary Zrt.
   (Υπόθεση C-511/17)
   (2017/C 402/12)
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Törvényszék
   
      Διάδικοι στην υπόθεση της κύριας δίκης
   
   
      Προσφεύγουσα: Lintner Györgyné
   
      Καθής: UniCredit Bank Hungary Zrt.
   
      Προδικαστικά ερωτήματα
   
   
            
               1)
            
            
               Έχει το άρθρο 6, παράγραφος 1, της οδηγίας σχετικά με τις καταχρηστικές ρήτρες (1) –λαμβανομένης επίσης υπόψη της εθνικής ρυθμίσεως η οποία επιβάλλει την εκπροσώπηση ενώπιον δικαστηρίου– την έννοια ότι πρέπει να εξετάζεται μεμονωμένα εκάστη συμβατική ρήτρα ώστε να διαπιστώνεται κατά πόσον η ρήτρα αυτή μπορεί να θεωρηθεί καταχρηστική, ανεξαρτήτως του αν είναι πράγματι αναγκαία η εξέταση του συνόλου των όρων της συμβάσεως για να κριθεί η προβαλλόμενη στο πλαίσιο προσφυγής αξίωση;
            
         
            
               2)
            
            
               Ή μήπως, αντιθέτως προς τα εκτιθέμενα με το ερώτημα 1, έχει το άρθρο 6, παράγραφος 1, της οδηγίας σχετικά με τις καταχρηστικές ρήτρες την έννοια ότι για να διαπιστωθεί ο καταχρηστικός χαρακτήρας της ρήτρας επί της οποίας βασίζεται η αξίωση πρέπει να εξετασθούν όλοι οι λοιποί όροι της συμβάσεως;
            
         
            
               3)
            
            
               Σε περίπτωση καταφατικής απαντήσεως στο ερώτημα 2, μπορεί τούτο να σημαίνει ότι, για να θεμελιωθεί ο επίμαχος καταχρηστικός χαρακτήρας της ρήτρας, είναι αναγκαία η εξέταση του συνόλου της συμβάσεως, ήτοι ότι ο καταχρηστικός χαρακτήρας εκάστου στοιχείου της συμβάσεως δεν πρέπει να εξετασθεί αυτοτελώς και ανεξαρτήτως της προσβαλλόμενης στο πλαίσιο προσφυγής ρήτρας;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ 1993, L 95, σ. 29· διορθωτικό σε ΕΕ 2015, L 137, σ. 13).